sagorsarker/bangla-wikipedia huggingface dataset:
মতিন মিয়া

মোহাম্মদ মতিন মিয়া (জন্ম: ২০ ডিসেম্বর ১৯৯৮; মতিন মিয়া নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলে থাকেন।
২০১৬–১৭ মৌসুমে, বাংলাদেশী ক্লাব সাইফের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; সাইফের হয়ে তিনি ৩৩ ম্যাচে ৮টি গোল করেছেন। ২০১৯–২০ মৌসুমে, তিনি সাইফ হতে বসুন্ধরা কিংসে যোগদান করেছেন।
২০১৮ সালে, মতিন বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি ১৬ ম্যাচে ২টি গোল করেছেন। দলগতভাবে, মতিন এপর্যন্ত ৩টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।
মোহাম্মদ মতিন মিয়া ১৯৯৮ সালের ২০শে ডিসেম্বর তারিখে বাংলাদেশের সিলেটের তাজপুরে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি তার বাবা-মায়েরর দুই ছেলের মধ্যে কনিষ্ঠতম, এছাড়াও তার চার বোন রয়েছে। পেশাদার ফুটবল খেলা শুরু করার আগে তিনি রংমিস্ত্রির কাজ করতেন।
মতিন বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ১৬ই আগস্ট তারিখে তিনি ২০১৮ এশিয়ান গেমসে থাইল্যান্ড অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন।
২০১৮ সালের ৫ই অক্টোবর তারিখে, মাত্র ১৯ বছর ৯ মাস ১৬ দিন বয়সে, মতিন ফিলিপাইনের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮০তম মিনিটে আক্রমণভাগের খেলোয়াড় তৌহিদুল আলম সবুজের বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে মতিন সর্বমোট মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৩ মাস ১৫ দিন পর, বাংলাদেশের জার্সি গায়ে প্রথম গোলটি করেন; ২০২০ সালের ১৯শে জানুয়ারি তারিখে, শ্রীলঙ্কার বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
জোসেফ আফুসি

তিনি খেলেছেন শেখ জামাল ধানমন্ডি ক্লাব, এফসি বেডন, জুগ ৯৪, সোলথুর্ন ক্লাব, সিএসএম সিহলুল পিয়াতরা নেমাত, এফসি একাডেমিক ক্লিনিনি এবং সিএস মিনিরুল লুপেনি। 
এফসি সিহলুল পিয়াতরা নেমাত লিগ ২
শেখ জামাল ধনমন্ডি ক্লাব
শেখ জামাল ধনমন্ডি ক্লাব
শকুনি দীঘি

শকুনি দীঘি বা শকুনি লেক বাংলাদেশের মাদারীপুর শহরের প্রাণকেন্দ্রে অবস্থিত মানবসৃষ্ট দীঘি। তটভূমিসহ শকুনি দীঘির আয়তন ১,০১,১৭২ বর্গমিটার, দৈর্ঘ্য ৪৮৬ মিটার ও প্রস্থ ১৯৮ মিটার। ১৯৪৩ সালে মাদারীপুর শহরকে প্রমত্তা আড়িয়াল খাঁ নদের পাড় থেকে নতুন করে স্থাপনের জন্য দক্ষিণে সরিয়ে আনার লক্ষ্যে এ দীঘিটি খনন করা হয়। কাগজপত্রে এর নাম  ‘শকুনি দীঘি’ হলেও স্থানীয়দের কাছে এটি ‘মাদারীপুর লেক’ হিসেবে সুপরিচিত।
মাদারীপুর পৌর এলাকায় শহরের কেন্দ্রে ১১১নং শকুনি মৌজায় (দাগ নং ৪২১) ১৯.৪৫ একর ভূমির উপর শকুনি দীঘির অবস্থান।
ঐতিহাসিকদের মতে, পদ্মা ও আড়িয়াল খাঁ নদীর ভাঙ্গান রক্ষায় ১৯৪৩ সালে লেকটি খনন করে এর চারপাশে নতুন শহর স্থাপন করা হয়। চল্লিশের দশকে এ অঞ্চলে মাটিকাটা শ্রমিকের অভাব থাকায় ২০ একর আয়তনের এই লেক খনন করার জন্য তৎকালীন ব্রিটিশ প্রসাশন ভারতের বিহার ও উড়িষ্যা অঞ্চল থেকে ২ হাজার শ্রমিক ভাড়া করে আনে। ৯ মাসে এর খনন কাজ সম্পন্ন হয়। এটি এ অঞ্চলের দীর্ঘতম লেক হিসেবে পরিচিত। মাদারীপুর পৌরসভা ২০১৩ সালে ২২ কোটি  টাকা ব্যয়ে এর সৌন্দর্য বর্ধনের কাজ শেষ করে। বঙ্গবন্ধু ম্যুরাল, শহীদ কানন, শিশু পার্ক, স্বাধীনতা অঙ্গন, এমপি থিয়েটার মঞ্চ, শান্তি ঘাটলা, পানাহারসহ মাদারীপুর ঘড়ি নামে একটি ওয়াচ টাওয়ার রয়েছে ‘শকুনি লেক’ প্রকল্পে।
ডোনাল্ড আগু

তিনি রাঙেরস ইন্টারন্যাশনাল ক্লাবে তার কর্মজীবন শুরু করেন। ১৯৯৪ সালে ইউরোপে খেলা শুরু করেন। ফার্স্ট লীগ অফ সার্বিয়া এন্ড মন্টিনিগ্রোতে এক মৌসুমে তিনি এফ কে ওবিলিচের হয়ে খেলেছিলেন। মার্কিন যুক্তরাষ্ট্রের সালেনিটান ১৯১৯ এর হয়েও খেলেন।
জার্মানির অগসবুর্গ ক্লাবে ও ছিলেন। ২০০০-২০০২ এসএসভি রিটলিংন ০৫ ও ২. বুন্দেসলিগা ক্লাবের হয়ে খেলেছিলেন। ২০০২ সালের জানুয়ারী মাসে নাইজেরিয়া ফেরার আগে আবাহনী লিমিটেডের হয়ে বাংলাদেশে ফুটবল খেলেন। এবং এনুগু রোভার্স থেকে ক্যারিয়ার শেষ করেন।
কাজী সালিমুল হক কামাল

কাজী সালিমুল হক কামাল (জন্ম: ১৮ আগস্ট ১৯৫১) হলেন একজন বাংলাদেশি ব্যবসায়ী ও রাজনীতিবিদ যিনি মাগুরা-২ আসনের সাংসদ হিসেবে দায়িত্ব পালন করেছিলেন। তিনি জিকিউ গ্রুপের মালিক।
কাজী সালিমুল হক কামাল ১৮ আগস্ট ১৯৫১ সালে ঢাকায় জন্মগ্রহণ করেন। তার পৈতিক নিবাস মাগুরায়। তিনি কাজী আকরামুল হকের ছেলে। ঢাকা বিশ্ববিদ্যালয় থেকে তিনি এমবিএ ডিগ্রী অর্জন করেন।
কাজী সালিমুল হক কামাল ইকোনো গ্রুপ ও জিকিউ গ্রুপের চেয়ারম্যান। তিনি ঢাকা রেনাল্ড সেন্টার এন্ড জেনারেল হাসপাতালের প্রতিষ্ঠাতা।
কাজী সালিমুল হক কামাল পঞ্চম, ষষ্ঠ ও অষ্টম জাতীয় সংসদে মাগুরা-২ আসনের সাংসদ হিসেবে দায়িত্ব পালন করেছিলেন। তিনি ১০ আগস্ট ২০১৬ সালে বিএনপি থেকে পদত্যাগ করেন।
২০১৮ সালের ৮ ফেব্রুয়ারি জিয়া অরফানেজ ট্রাস্ট দুর্নীতি মামলায় তাকে ১০ বছরের কারাদণ্ড প্রদান করার পাশাপাশি ২ কোটি ১০ লাখ টাকা জরিমানা করে ঢাকার ৫ নং বিশেষ জজ আদালত। পরে তিনি উচ্চ আদালতে রায়ের বিরুদ্ধে আপিল করলে তার আপিল খারিজ করে দেয় উচ্চ আদালত।
মো. শওকত ইমাম

<nowiki> </nowiki>শহীদ কর্নেল মো. শওকত ইমাম বাংলাদেশ সেনাবাহিনীর কর্নেল ছিলেন। তিনি জাতিসংঘ অন্তর্বর্তীকালীন সহায়তা মিশনে অধিনায়ক সহ বেশ কয়েকটি পদে অধিষ্ঠিত ছিলেন। ২০০৯-এর বিডিআর বিদ্রোহে নিহত হওয়ার সময়ে তিনি বিডিআরের সেক্টর কমান্ডার পদে দায়িত্ব পালন করেছিলেন।
মো. শওকত ইমাম ২০ মে ১৯৬১ সালের পূর্ব পাকিস্তানে টাঙ্গাইলে (বর্তমান বাংলাদেশ) জন্মগ্রহণ করেন। 
শহীদ কর্নেল মো. শওকত ইমাম ১৯৮৪ সালের ১ জুন আর্টিলারি রেজিমেন্টে কমিশন লাভ করেন। চাকরি জীবনে তিনি ৫, ২১, ৩৬ ও ৩৮ এডি রেজিমেন্ট আর্টিলারি, ১৪ ফিল্ড রেজিমেন্ট আর্টিলারি, ২৩ রাইফেল ব্যাটালিয়ন, এসিঅ্যান্ডএস ও সেনা সদর আর্টিলারি পরিদপ্তরে বিভিন্ন নিযুক্তিতে দায়িত্ব পালন করেন। তিনি জর্জিয়ায় জাতিসংঘ পর্যবেক্ষণ মিশন এবং সুদানে জাতিসংঘ মিশনে দায়িত্ব পালন করেন। সবশেষে তিনি বিডিআরের সেক্টর কমান্ডার পদে দায়িত্ব পালন করছিলেন।
তিনি স্ত্রী নুজহাত আহসান ও একমাত্র কন্যা সুমেরা ফাইজা আজরিনকে রেখে গেছেন। 
২৫ ফেব্রুয়ারি ২০০৯ সালের বাংলাদেশ রাইফেলস বিদ্রোহে কর্নেল মো. শওকত ইমাম নিহত হন। বিদ্রোহে নিহত অন্যান্য সেনা কর্মকর্তাদের পাশাপাশি তাকেও পূর্ণ রাষ্ট্রীয় মর্যাদায় দাফন সম্পন্ন করা হয়। ২ মার্চ ২০০৯ সালে বাংলাদেশ আর্মি গ্রাভেয়ার্ডে বনানীতে তাকে দাফন করা করা হয়।
খ্রিস্টধর্মে প্রতিমা

খ্রিস্টধর্মে প্রতিমা ("আইকন"; গ্রিক শব্দ εἰκών "eikōn" থেকে, যার অর্থ "ছবি", "প্রতিচ্ছায়া") হছে এক ধরনের ধর্মীয় শিল্পকর্ম, সাধারণ অর্থে চিত্রকর্ম, , , , ও কিছু -এ এই শিল্প প্রচলিত আছে। এই শিল্পের সাধারণ বিষয়গুলোর মধ্যে অন্যতম হচ্ছে যিশর, মেরি, , ও ফেরেশতা। এই চিত্রগুলোতে প্রধানত লম্বালম্বি আকৃতির ছবি থাকে, যেখানে প্রধানত একজন বা দুইজনের চরিত্র ফুটিয়ে তোলা হয়। এ-সকল শিল্পকর্ম প্রধানত পূর্বদেশীয় খ্রিস্টধর্ম সমাজেই প্রচলিত, বর্ণনামূলক দৃশ্যসহ প্রতিমা বাইবেলে বিভিন্ন দৃশ্য উপস্থাপন করতে পারে। 
যে বিদ্যায় খ্রিস্টধর্মে ইশ্বর, যিশুখ্রিস্ট, মাতা মেরি, খ্রিস্টীয় সাধু ও অন্যান্য পবিত্র বিষয়াবলীর ঐতিহ্যবাহী শৈল্পিক উপস্থাপনার বর্ণনা, ইতিহাস ও ব্যাখ্যা অধ্যয়ন করা হয়, তাকে খ্রিস্টীয় প্রতিমাবিদ্যা (Christian iconography) বলে। খ্রিস্টধর্মে শুরু থেকেই শিল্পকলাকে ধর্মশিক্ষা ও নৈতিক পাঠদানের কাজে লাগানো হয়েছে। ১ম শতক থেকেই ভূগর্ভস্থ সমাধিগুলি রঙচিত্র ও মোজাইকচিত্র দ্বারা সজ্জিত ছিল। পরবর্তীতে খ্রিস্টান গির্জাগুলির প্রাচীরগাত্র, ভেতরের ছাদ ও জানালাগুলি ছাড়াও বেদী, আসবাবপত্র, ইত্যাদিতে বাইবেলের পুরাতন নিয়ম ও নতুন নিয়মের পুস্তকগুলির বিভিন্ন কাহিনী, সাধুসন্তুদের জীবনী ও কিংবদন্তী, এমনকি কদাচিৎ খ্রিস্টধর্মের সাথে সম্পর্কিত প্রাচীন পৌরাণিক কাহিনীর দৃশ্য দ্বারা অলংকৃত করা হয়েছে।
প্রতিমা ধাতুতে, ধাতু-আবৃত বস্তুতে হতে পারে, পাথরের মধ্যে উৎকীর্ণ, কাপড়ের উপর বা কাঠের উপর আঁকা, মোজাইক বা ফ্রেস্কো শিল্পকর্ম, মুদ্রিত কাগজ বা ধাতু ইত্যাদি। পশ্চিমা খ্রিস্টান থেকে পাওয়া চিত্রগুলি সাধারণত "প্রতিমা" হিসাবে শ্রেণীবদ্ধ করা হয় না, যদিও ভৌতিক চিত্রের স্থিতিশীল শৈলী বর্ণনা করতে "প্রতিমাসদৃশ" চিত্র ব্যবহার করা যেতে পারে।
পশ্চিমা অর্থডক্স ঐতিহ্য ধরে রাখা খ্রিস্টান চিত্রগুলির উৎপত্তি খ্রিস্টান ধর্মের প্রথম দিকের দিনগুলিতে, এবং তখন থেকে এটি একটি ধারাবাহিক প্রথা ছিল। আধুনিক একাডেমিক শিল্প ইতিহাস বিবেচনা করে যে, যদিও চিত্রগুলি আগে থেকেই বিদ্যমান ছিল, তথাপি এই ঐতিহ্যটি কেবল তৃতীয় শতাব্দীর দিকেই চিহ্নিত করা যেতে পারে এবং পূর্ব খ্রিস্টীয় শিল্প থেকে বেঁচে থাকা চিত্রগুলি প্রায়শই পরবর্তীকালে ব্যাপকভাবে ভিন্ন দেখা যায়। পরবর্তী শতাব্দীর প্রতিমাগুলি ৫ম শতাব্দীর পরবর্তী চিত্রগুলির সাথে প্রায়শই ঘনিষ্ঠভাবে সংযুক্ত হতে পারে, যদিও এদের মধ্যে কয়েকটি একেবারেই ভিন্ন। ছবিগুলি ব্যাপকভাবে ধ্বংস হয়েছিল ৭২৬-৮২৪-এর বাইজেন্টীয় প্রতিমাপূজা বিরোধিতার সময়, যদিও এটি স্থায়ীভাবে চিত্রগুলির উপযুক্ততার উপর প্রশ্ন উত্থাপন করে। তারপর থেকে প্রতিমা শৈলী এবং বিষয় একটি মহান ধারাবাহিকতা বজায় আছে; পশ্চিম গির্জার ছবি একই সময়ে অনেক বেশি পরিবর্তন ও উন্নয়ন হয়েছে। বাইবেল অনুসারে মূর্তি পূজা সম্পন্ন নিষিদ্ধ।
নিতাই রায় চৌধুরী

নিতাই রায় চৌধুরী (জন্ম: ১৯৪৯ ) হলেন একজন বাংলাদেশী আইনজীবী ও রাজনীতিবিদ যিনি মাগুরা-২ আসনের সংসদ সদস্য এবং মন্ত্রী ছিলেন।
নিতাই রায় চৌধুরী ১৯৪৯ সালে মাগুরার মহম্মদপুরর হাটবাড়িয়া গ্রামের জন্মগ্রহণ করেন। তার স্ত্রী ঝুমা রায় চৌধুরী, এই দম্পতীর নিপুন রায় চৌধুরী সহ ২ পুত্র ও ৩ কন্যা।
নিতাই রায় চৌধুরী একজন আইনজীবী।
নিতাই ছাত্রজীবন থেকেই রাজনীতির সঙ্গে যুক্ত হন। তিনি ১৯৮৮ সালের চতুর্থ জাতীয় সংসদ নির্বাচনে মাগুরা-২ আসন থেকে জাতীয় পার্টির মনোনয়নে সংসদ সদস্য নির্বাচিত হন। দায়িত্ব পালন করেন মন্ত্রীর মর্যাদায় মাগুরা জেলা পরিষদের চেয়ারম্যান হিসেবে।
এরপর তিনি ২ মে ১৯৯০ থেকে ৯ সেপ্টেম্বর ১৯৯০ সাল পর্যন্ত যুব ও ক্রীড়া প্রতিমন্ত্রী ও ৯ সেপ্টেম্বর ১৯৯০ থেকে ৬ ডিসেম্বর ১৯৯০ সাল পর্যন্ত বাংলাদেশের যুব ও ক্রীড়া মন্ত্রী হিসেবে দায়িত্ব পালন করেন।
এরশাদ সরকারের পতনের পর তিনি বাংলাদেশ জাতীয়তাবাদী দলে যোগ দিয়ে বর্তমানে বিএনপির ভাইস চেয়ারম্যান হিসেবে দায়িত্ব পালন করছেন।
নিতাই রায় চৌধুরী ১৯৯১ সালের পঞ্চম জাতীয় সংসদ নির্বাচনে জাতীয় পার্টির মনোনয়নে, ২০০১ সালের অষ্টম, ২০০৮ সালের নবম ও ২০১৮ সালের একাদশ জাতীয় সংসদ নির্বাচনে বিএনপির মনোনয়নে মাগুরা-২ আসন থেকে পরাজত হয়েছিলেন।
কাজী কামরুল হাসান

কাজী কামরুল হাসান আগস্ট ১৯৬১ সালে যশোর জেলায় জন্মগ্রহণ করেন। ১৮ বছর বয়সে তিনি বাংলাদেশ নৌবাহিনীতে যোগদান করেন ও ৫ মে ১৯৮২ সালে কমিশন পান। প্রকৌশল ও প্রযুক্তি বিশ্ববিদ্যালয় (বুয়েট) থেকে বিদ্যুৎ ও ইলেকট্রনিক্স প্রকৌশল বিভাগে স্নাতক ডিগ্রি অর্জন করেন এবং বাংলাদেশ জাতীয় বিশ্ববিদ্যালয়ের ডিফেন্স স্টাডিজ (এমডিএস) থেকে মাস্টার্স ডিগ্রি লাভ করেন। কাজী কামরুল হাসান অনেক কোর্সে অংশগ্রহণ করেছেন। ১৯৮৬ সালে যুক্তরাজ্যের মানাদন, রয়েল নেভাল ইঞ্জিনিয়ারিং কলেজের ওয়েপন ইঞ্জিনিয়ারিং কোর্স। ১৯৯৩ সালে ডিএসসি ও এসসি কমান্ড অ্যান্ড স্টাফ কোর্স। ২০০৭ সালে জাতীয় প্রতিরক্ষা কলেজ, মিরপুর, ঢাকা থেকে জাতীয় প্রতিরক্ষা কোর্স।
কাজী কামরুল হাসান তার দীর্ঘ কর্মজীবনে বাংলাদেশ নৌবাহিনীর বিভিন্ন সেক্টরে সফলভাবে দায়িত্ব পালন করেন। নৌবাহিনীর সদর দফতরের পরিচালক ও বৈদ্যুতিক প্রকৌশলী, নৌবাহিনীর প্রশিক্ষণ পরিচালক, বিএনএস শহীদ মোয়াজ্জামের কমান্ডিং অফিসার এবং বি এন ডকইয়ার্ড। ৪ অক্টোবর ২০১১ থেকে ৮ আগস্ট ২০১৫ সাল পর্যন্ত কমোডোর সুপারিনটেনডেন্ট ডকইয়ার্ড হিসাবে কাজ করেছিলেন তিনি। দায়িত্ব পালন ও নৌবাহিনীর প্রশিক্ষণে তিনি মার্কিন যুক্তরাষ্ট্রে, যুক্তরাজ্য, ফ্রান্স, জার্মানি, রাশিয়া, চীন, পাকিস্তান, ভারত, নেদারল্যান্ডস, তুরস্ক, জর্জিয়া ইত্যাদি সহ বিশ্বের বিভিন্ন দেশ ভ্রমণ করেছেন। 
কাজী কামরুল হাসান বিয়ে করেছেন ফেরদৌস আরা হাসানকে তার দুই সন্তান আছে। পুত্র কাজী শামুন হাসান ও কন্যা কাজী ফাবি-আয়া হাসান।
চূড়ান্ত সমাধান

চূড়ান্ত সমাধান (, ) বা ইহুদি প্রশ্নের চূড়ান্ত সমাধান (, ) ছিল দ্বিতীয় বিশ্বযুদ্ধের সময় ইহুদীদের গণহত্যার উদ্দেশ্যে করা একটি নাৎসি পরিকল্পনা । " ইহুদি প্রশ্নের চূড়ান্ত সমাধান" ছিল নাগালের মধ্যে থাকা সমস্ত ইহুদিদের হত্যার জন্য একটি সরকারী সাংকেতিক নাম, যা কেবল ইউরোপীয় মহাদেশে সীমাবদ্ধ ছিল না। জার্মান-দখলকৃত ইউরোপ জুড়ে শুরু হওয়া স্বেচ্ছাকৃত ও নিয়ন্ত্রিত গণহত্যার পরিকল্পনাটি ১৯৪২ সালের জানুয়ারি মাসে বার্লিনের কাছে অনুষ্ঠিত ওয়ানসি সম্মেলনে নাৎসি নেতৃত্বে একটি পদ্ধতিগত ও ভূ-রাজনৈতিক পরিভাষা গ্রহণ করেছিল এবং হলোকাস্ট বা ইহুদি গণহত্যায় শেষ হয়েছিল, যাতে ৯০% পোলিশ ইহুদী, এবং ইউরোপের ইহুদি জনসংখ্যার দুই তৃতীয়াংশকে হত্যা করা হয়। 
চূড়ান্ত সমাধানের দিকে পরিচালিত সিদ্ধান্তগুলির প্রকৃতি এবং সময় হচ্ছে হলোকাস্টের এমন কিছু বিষয় যা নিয়ে প্রচুর গবেষণা এবং বিতর্ক হয়েছে। এই কর্মসূচিটি যুদ্ধের প্রথম ২৫ মাসে বিস্তার লাভ করেছিল এবং "জার্মান সীমার সর্বশেষ ইহুদি পর্যন্ত হত্যা"র দিকে অগ্রসর হচ্ছিল। । ক্রিস্টোফার ব্রাউনিং লিখেছেন, বেশিরভাগ ঐতিহাসিক এই ব্যাপারে সম্মত হন যে, একটি নির্দিষ্ট সময়ে একক কোন সিদ্ধান্তকে চূড়ান্ত সমাধানের জন্য দায়ী করা যাবে না। "এটা হওয়াটাই স্বাভাবিক যে সিদ্ধান্ত গ্রহণ প্রক্রিয়া দীর্ঘায়িত এবং ক্রমবর্ধমান ছিল।" ১৯৪০ সালে ফ্রান্সের পতনের পর অ্যাডল্ফ আইখম্যান ইউরোপের ইহুদি জনগণকে ফরাসি উপনিবেশে স্থানান্তরিত করার জন্য মাদাগাস্কার পরিকল্পনা প্রণয়ন করেছিলেন, কিন্তু পরিকল্পনাটি নৌপথ অবরোধের কারণে বাতিল করা হয়েছিল। <ref name="CRB/Path"></ref> ফিলিস্তিন ও সাইবেরিয়ার ইহুদীদের নির্বাসনের প্রাথমিক পরিকল্পনাও ছিল। রাউল হিলবার্গ লিখেছেন, ১৯৪১ সালে ইহুদীদের গণহত্যার প্রথম ধাপে, মোবাইল হত্যাকাণ্ড ইউনিটগুলি দখলকৃত পূর্বাঞ্চলীয় অঞ্চল জুড়ে তাদের শিকারকে অনুসরণ করতে শুরু করেছিল। দ্বিতীয় পর্যায়ে, জার্মান-দখলকৃত ইউরোপ জুড়ে বিস্তৃত ইহুদিদেরকে মৃত্যু-ট্রেনে করে চূড়ান্ত সমাধানের সঠিক বাস্তবায়নের উদ্দেশ্যে নির্মিত কেন্দ্রীভূত নির্মূল ক্যাম্পগুলিতে পাঠানো হয়েছিল।
ক্রিকোভা

ক্রিকোভা মলদোভার একটি শহর, যা দেশটির রাজধানী কিশিনাউ থেকে ১৫ কিলোমিটার (৯.৩ মাইল) উত্তরে অবস্থিত। ক্রিকোভা তার ওয়াইন সেলারের জন্য বিখ্যাত, যা পর্যটকদের কাছে একটি জনপ্রিয় আকর্ষণ হিসাবে তৈরি করা হয়।
ক্রিকোভা ইচেল নদীর কাছে অবস্থিত, যা নিস্ত্রু নদীতে পতিত হয়েছে, যা কিশিনাউ শহরে পানি সরবরাহ করে। ইচেল নদীর পানি ক্রিকোভাতে ব্যবহৃত হয় না। নদীর উত্তরের অংশে একটি হ্রদ অবস্থিত (যা ক্রিকোভা ওয়াইন সেলারের প্রবেশপথের নিকটে), যা সাধারণত মাছ ধরা বা বিনোদনের জন্য ব্যবহৃত হয়।
২০০৪ সালের পরিসংখ্যান অনুযায়ী ক্রিকোভার জনসংখ্যা ৯,৮৭৮ জন, যার মধ্যে ৭,৬৫১ জন মলদোভিয়ান, ৭৮৮ জন ইউক্রেনীয়, ১,১২৩ জন রুশ, ৮২ জন গাগৌজিয়ান, ৭৪ বুলগেরিয়ান, ৬ জন ইহুদী, ২ জন মেরু, ২৯ জন জিপসি এবং ১২৩ জন অন্যান্য/বর্ণনা করেনি।
শহরের কাছাকাছি কিছু খনি রয়েছে, যেগুলো থেকে চুনাপাথর উত্তোলন করা হয়, তাদের মধ্যে কয়েকটি ৫০ বছরেরও বেশি পুরনো।
বাঙালি পল্টন

৪৯তম বেঙ্গলি রেজিমেন্ট (), যা বাঙালি পল্টন, বেঙ্গলি প্লাটুন, বেঙ্গলি রেজিমেন্ট, বেঙ্গলি ডবল কোম্পানি ও ৪৯তম বেঙ্গলি নামেও পরিচিত, ছিল ব্রিটিশ ভারতীয় সেনাবাহিনীর একটি সামরিক ইউনিট। এটি প্রথম বিশ্বযুদ্ধের সময় বাঙালিদের নিয়ে গঠিত হয়। সৈন্যদের বঙ্গ প্রদেশ থেকে নিয়োগ দেওয়া হয়েছিল এবং করাচিতে প্রশিক্ষণ দেওয়া হয়েছিল। সে সময়ে এটিই ছিল বাঙালিদের প্রথম সামরিক সংগঠন। নবগঠিত বাঙালি পল্টনের সরকারি নাম ছিল ‘বেঙ্গলি ডবল কোম্পানি’, যা পরবর্তীকালে ‘৪৯তম বেঙ্গলি রেজিমেন্ট’-এ রূপান্তরিত হয়। তারা মেসোপটেমিয়ায় যুদ্ধ করেছিল এবং বাগদাদে অবস্থান করেছিল। প্রথম বিশ্বযুদ্ধের সমাপ্তির পরে তারা মধ্যপ্রাচ্যের কুর্দিবিদ্রোহ দমন করতে ব্যবহৃত হয়েছিল। এই রেজিমেন্টের ৪৯ জন সদস্য যুদ্ধে প্রাণ হারান। তাদের সম্মানে কলকাতায় একটি স্মৃতিস্তম্ভ রয়েছে। এই বাঙালি পল্টনের আয়ুষ্কাল মাত্র চার বছর ছিল। বেশিরভাগ সৈনিক মধ্যবিত্ত বাঙালি পরিবার থেকে এসেছিল এবং ইউনিটের উল্লেখযোগ্য সৈন্যরা ছিলেন খাজা হাবিবুল্লাহ, কাজী নজরুল ইসলাম, রণদাপ্রসাদ সাহা ও মাহবুবুল আলম।
প্রথম মহাযুদ্ধে পরাজয় ঠেকানোর জন্য ইংল্যান্ডের অনেক সৈন্য প্রয়োজন হয়, এ ছাড়া বাঙালিসহ ভারতীয়দের আর্থিক সমর্থনও জরুরি ছিল। ফলে আগে যেসব জাতি থেকে সৈনিক নেওয়া হতো না, সেখান থেকেও সৈনিক সংগ্রহ শুরু হয়। বাঙালির জন্য তার ‘অসামরিক জাতি’র দুর্নাম ঘোচানোর সুযোগ এসে যায়। বাংলার গভর্নর লর্ড কারমাইকেল ৭ আগস্ট ১৯১৬ সালে ঢাকায় বাঙালি পল্টন গঠনের ঘোষণা দেন। কলকাতার ফোর্ট উইলিয়ম সেনানিবাসে বাঙালি পল্টন সৈন্য ভর্তি কার্যক্রম শুরু হয় ৩০ আগস্ট ১৯১৬ সালে। ১২ সেপ্টেম্বর ১৯১৬ সালে প্রথম দশ জন সৈন্য প্রশিক্ষণের জন্য নওশেরা যাত্রা করে। ২৮ সেপ্টেম্বর ১৯১৬ সালে ঢাকায় সৈনিক ভর্তি শুরু হয়। ক্যাপ্টেন ডালাস স্মিথকে দায়িত্ব দেওয়া হয়। জানুয়ারি ১৯১৭ সালে নওশেরাতে প্রশিক্ষণ শেষে সৈনিকরা করাচি পৌঁছেন। ২৬ জুন ১৯১৭ সালে প্রথম ব্যাটালিয়নটি গঠিত হয়। মেসোপটেমিয়ার যুদ্ধে যোগ দিতে করাচি ত্যাগ করে বসরা, মাকিনা হয়ে সেপ্টেম্বর ১৯১৭ সালে বাগদাদ পৌঁছেন। জানুয়ারি ১৯১৮ সাল পর্যন্ত বাগদাদে অবস্থান করেন। যুদ্ধ শেষ হলে নভেম্বর ১৯১৮ সালে তানুমাতে তারা যুদ্ধ পরবর্তী পুনর্বাসনের দায়িত্ব পালন করেন। কুর্দিস্থানে বিদ্রোহ দেখা দিলে বিদ্রোহ দমনে এপ্রিল ১৯১৯ সালে এ ব্যাটালিয়নের ২৩৫ জন সৈনিক অংশ নেন। আগস্ট ১৯২০ সালে সৈন্যরা করাচি হয়ে কলকাতা ফিরে আসেন। ৩০ আগস্ট ১৯২০ সালে বাঙালি পল্টন ভেঙে দেয়া হয়।
কুমারী সাহা জমিদার বাড়ি

কুমারী সাহা জমিদার বাড়ি বাংলাদেশ এর চুয়াডাঙ্গা জেলার আলমডাঙ্গা উপজেলার কুমারী নামক গ্রামে অবস্থিত এক ঐতিহাসিক জমিদার বাড়ি।
চুয়াডাঙ্গা জেলার আলমডাঙ্গা উপজেলায় অবস্থিত এই জমিদার বাড়িটি। তবে কে এই জমিদার বাড়িটি প্রতিষ্ঠিত করেছেন এবং কত সালে করেছেন। তার কোনো সঠিক তথ্য জানা যায়নি। বাড়িটি দ্বীতল বিশিষ্ট্য গ্রিক স্থাপনার মত করা হয়। কিছুদিন আগেও এই বাড়িটিকে স্থানীয় ভেটেরিনারি কলেজের প্রশাসনিক ভবন হিসেবে ব্যবহৃত হত। তবে এখন আর হয় না।
চাকমা রাজবাড়ি

চাকমা রাজবাড়ি বাংলাদেশ এর চট্টগ্রাম জেলার রাঙ্গুনিয়া উপজেলার রাজানগর ইউনিয়নে অবস্থিত এক ঐতিহাসিক রাজবাড়ি।
চট্টগ্রামের পাহাড়ি অঞ্চলের কয়েকটি ক্ষুদ্র নৃগোষ্ঠীর মধ্যে একটি হলো চাকমা। আর এই চাকমা নৃগোষ্ঠীদের একটি আলাদা রাজ্য ছিল। যা বর্তমান চট্টগ্রাম জেলার রাঙ্গুনিয়া উপজেলার রাজানগর ইউনিয়নে অবস্থিত। ১৭৩৭ সাল থেকে চাকমা রাজন্যবর্গ শের মস্ত খাঁ, শুকদেব রায়, শেরদৌলত খাঁ, জানবক্স খাঁ, টব্বর খাঁ, জব্বর খাঁ, ধরম বক্স খাঁ, রাণী কালীন্দি, হরিশচন্দ্র রায় প্রমুখ এ অঞ্চলে রাজত্ব করেছেন। ১৮৭৪ সালে চাকমা রাজা হরিশচন্দ্র রাজধানী রাঙ্গুনিয়ার রাজানগর হতে রাঙ্গামাটিতে স্থানান্তরিত করেন। তবে কে এই রাজবংশের প্রতিষ্ঠাতা তার কোন তথ্য পাওয়া যায়নি।
বাড়িটিতে একটি রাজপ্রাসাদ, সৈন্যশালা, বন্দিশালা, হাতি ও গোড়াশালা সহ অনেকগুলো স্থাপনা রয়েছে।
রাঙামাটি জেলার রাজবন বিহারের পাশে কাপ্তাই লেক দিয়ে ঘেরা চাকমা রাজার রাজবাড়ি অবস্থিত। বর্তমানে ৫১তম চাকমা সার্কেল চিফ রাজা অর্থাৎ চাকমা রাজা ব্যারিস্টার দেবাশীষ রায়, তাঁর স্ত্রী ইয়েন ইয়েন ও মা আরতি রায় এই বাড়িতে থাকেন। বর্তমান চাকমা রাজবাড়িতে রাজদরবার, কাছারি, সজ্জিত কামানের দেখা মিলবে।
ফিরজিল ফন ডাইক

ফিরজিল ফন ডাইক (; জন্ম ৮ জুলাই ১৯৯১) হলেন একজন ওলন্দাজ পেশাদার ফুটবলার। তিনি প্রিমিয়ার লিগের ক্লাব লিভারপুল ও নেদারল্যান্ডস জাতীয় দলেরের রক্ষণভাগের খেলোয়াড় ও অধিনায়ক হিসেবে খেলে থাকেন। বিশ্বের অন্যতম সেরা রক্ষণভাগের খেলোয়াড় হিসেবে বিবেচিত ফন ডাইন তার শক্তিমত্তা, নেতৃত্ব ও নাফিয়ে শুন্যে ওঠার দক্ষতার জন্য পরিচিত। তিনি একমাত্র রক্ষণভাগের খেলোয়াড় হিসেবে উয়েফা বর্ষসেরা পুরুষ খেলোয়াড় নির্বাচিত হন, এবং বালোঁ দর ও শ্রেষ্ঠ ফিফা পুরুষ খেলোয়াড়ের দৌড়ে রানার-আপ হন।
গ্রনিঙ্গেনে তার পেশাদার কর্মজীবন শুরুর পর তিনি ২০১৩ সালে সেল্টিক দলে যোগ দেন, সেখানে তিনি স্কটিশ প্রিমিয়ারশিপ জয় করেন। তিনি এই ক্লাবে থাকাকালীন দুই মৌসুমেই বর্ষসেরা পিএফএ স্কটল্যান্ড দলে অন্তর্ভুক্ত হন এবং দ্বিতীয় মৌসুমে স্কটিশ লিগ কাপ জয় করেন। ২০১৫ সালের সেপ্টেম্বরে তিনি প্রিমিয়ার লিগের সাউদাম্পটন ক্লাবে যোগ দেন এবং পরে ২০১৮ সালের জানুয়ারি মাসে সে সময়ে একজন রক্ষণভাগের খেলোয়াড় হিসেবে রেকর্ড ৭৫ মিলিয়ন পাউন্ড ট্রান্সফার ফির বিনিময়ে লিভারপুলে যোগ দেন। ফন ডাইক লিভারপুলে তার প্রথম মৌসুমে ২০১৮ উয়েফা চ্যাম্পিয়ন্স লিগের ফাইনালে পৌঁছান। এই ক্লাবে তার প্রথম মৌসুমে তিনি বর্ষসেরা পিএফএ খেলোয়াড় এবং ২০১৮-১৯ মৌসুমের সেরা প্রিমিয়ার লিগ খেলোয়াড় তালিকায় অন্তর্ভুক্ত হন। ফন ডাইক ২০১৯ উয়েফা চ্যাম্পিয়ন্স লিগের ফাইনালে ম্যাচ সেরা নির্বাচিত হন।
ফন ডাইক অনূর্ধ্ব-১৯ ও অনূর্ধ্ব-২১ দলে নেদারল্যান্ডসের প্রতিনিধিত্ব করেছেন। ২০১৫ সালে নেদারল্যান্ডস জাতীয় দলে তার অভিষেক ঘটে এবং ২০১৮ সালের মার্চ থেকে অধিনায়কত্ব লাভ করেন। পরের বছর তিনি নেদারল্যান্ডসকে উয়েফা নেশনস লিগের প্রথম আসরে ফাইনালে নিয়ে যান এবং তার দল এই আসরে রানার-আপ হয়। এছাড়া তিনি ২০২২ ফিফা বিশ্বকাপে নেদারল্যান্ডসের অধিনায়ক হিসেবে তার দলকে কোয়ার্টার ফাইনালে নিয়ে যান।
আড়া, পশ্চিম বর্ধমান

আড়া হল একটি জনগণনা শহর। শহরটি ভারতীয় যুক্তরাষ্ট্রের অন্তর্গত পশ্চিমবঙ্গ রাজ্যের পশ্চিম বর্ধমান জেলার দুর্গাপুর মহকুমা অন্তর্গত কাঁকসা সমষ্টি উন্নয়ন ব্লকে অবস্থিত।
আড়া শহরের অবস্থান ২৩.৫২৬১৯৯° উত্তর ৮৭.৩৭৩৪৯৫° পূর্ব।
২০১১ সালের আদম শুমারি অনুসারে, দুর্গাপুর মহকুমার জনসংখ্যার ৭৯.২২% শহরাঞ্চলে বসবাস করেন এবং ২০.৭৮% গ্রামীণ ছিল। দুর্গাপুর মহকুমার একমাত্র পৌর কর্পোরেশনটি দুর্গাপুরে অবস্থিত এবং মহকুমারটিতে ৩৮ টি (+১ আংশিক) জনগণনা শহর রয়েছে (আংশিকভাবে মানচিত্রে উপস্থাপিত হয়েছে; মানচিত্রে চিহ্নিত সমস্ত জায়গাগুলি পুরো পর্দার মানচিত্রে সংযুক্ত রয়েছে)।
ভারতের ২০১১ সালের আদমশুমারি অনুসারে অড়ার মোট জনসংখ্যা হল ৭,৮০৮ জন, যার মধ্যে ৩,৯৯৩ (৫১%) পুরুষ এবং ৩,৮৫৫ (৪৯%) মহিলা ছিলেন। ৬ বছরের কম বয়স্ক শিশুর ছিল ৭৯১ টি। আরার মোট সাক্ষরতার সংখ্যা ছিল ৫,৯৮২। ৬ বছরের বেশি বয়স্ক ব্যক্তির সংখ্যা ছিল জনসংখ্যার ৮৫.২৫%।
২০১১ সালের আদমশুমারি, দুর্গাপুর মহানগরীর জনসংখ্যা ছিল ৫,৮১,৪০৯ জন, যার মধ্যে ৩,০১১,৭০০ জন পুরুষ এবং ২,৭৯,৭০৯ জন মহিলা ছিলেন।
দুর্গাপুর মহানগরীর মধ্যে বামুনারা এবং আড়া অন্তর্ভুক্ত।
ইএই শহরের রাড়েশ্বর শিব মন্দিরে একটি অনন্য স্থাপত্য শৈলী রয়েছে। শহরটিকে শিবের উপাসক ভাস্কর পন্ডিতের আক্রমণ থেকে গ্রাম রক্ষার জন্যই এটি নির্মিত হয়েছিল। পুরানো শিব মন্দিরটি "রেখ দেউল" বিভাগের। মনে করা হয় যে সম্ভবত সেখানে ছিল এই জায়গায় একটি প্রাচীন শহর।
ডেভিড জে ম্যাকচ্যাশন উল্লেখ করেন যে আরার পুনর্গঠিত রাহরেশ্বর শিব মন্দিরে একটি "পিরহা" শৈলী স্থাপত্য রয়েছে। এটি মধ্যযুগীয় ওড়িশীয় মডেলের মতো টাওয়ারটি একটি উচ্চ বিন্দুযুক্ত চেহারা নিয়েছে।
২০১৮ আইসিসি মহিলা বিশ্ব টুয়েন্টি২০ বাছাইপর্ব

২০১৮ আইসিসি মহিলা বিশ্ব টুয়েন্টি২০ বাছাইপর্ব হচ্ছে একটি আন্তর্জাতিক মহিলাদের ক্রিকেট প্রতিযোগিতা, অনুষ্ঠিত হয় নেদারল্যান্ডসে ৭ থেকে ১৪ জুলাই ২০১৮। এটা হচ্ছে আইসিসি মহিলা বিশ্ব টুয়েন্টি২০ প্রতিযোগিতার তৃতীয় আসর এবং ২০১৮ আইসিসি মহিলা বিশ্ব টুয়েন্টি২০ প্রতিযোগিতার জন্য দল বাছাইয়ের একটি প্রক্রিয়া। বাছাই প্রতিযোগিতার শীর্ষ দুটি দল অগ্রসর হবে ওয়েস্ট ইন্ডিজে অনুষ্ঠিততব্য মহিলাদের টুয়েন্টি২০ বিশ্বকাপ প্রতিযোগিতার মূল পর্বে।
এপ্রিল ২০১৮, আইসিসি তার সকল সহযোগী সদস্যদেশকে আন্তর্জাতিক টি২০-এর পূর্ণ মর্যাদার অনুমোদন দেয়। অতপর ১ জুলাই ২০১৮ এর পর থেকে সকল সদস্য দেশের মধ্যে অনুষ্ঠিত মহিলাদের টুয়েন্টি২০ খেলাগুলো হবে পূর্ণ টি২০আই মর্যাদা সম্পন্ন। ফলে, উক্ত বাছাই প্রতিযোগিতার সবগুলো খেলা মহিলাদের টুয়েন্টি২০ আন্তর্জাতিক (মহিলা টি২০আই) এর মর্যাদা পায়।
গ্রুপ পর্যায়ের শেষ পর্যায়ে এসেও দেখা যায় যে, ২০১৮ আইসিসি মহিলা বিশ্ব টুয়েন্টি২০ প্রতিযোগিতার যোগ্যতা অর্জনের সুযোগ সকল ৮টি দলেরই রয়েছে। গ্রুপ পর্যায়ের শেষে, গ্রুপ এ থেকে বাংলাদেশ এবং পাপুয়া নিউ গিনি, এবং গ্রুপ বি থেকে আয়ারল্যান্ড ও স্কটল্যান্ড সেমি ফাইনালে অগ্রসর হয়। অন্য চারটি দল, নেদারল্যান্ডস, থাইল্যান্ড, উগান্ডা এবং সংযুক্ত আরব আমিরাত সকলেই তাদের চূড়ান্ত অবস্থান নির্ধারণের জন্য প্লে-অফ খেলায় অগ্রসর হয়।
প্রথম সেমি-ফাইনালে আয়ারল্যান্ড পাপুয়া নিউ গিনিকে ২৭ রানে পরাজিত করে, ফলে ২০১৮ আইসিসি মহিলা বিশ্ব টুয়েন্টি২০ প্রতিযোগিতায় খেলার যোগ্যতা অর্জনে এগিয়ে থাকে। দ্বিতীয় সেমি-ফাইনালে বাংলাদেশ স্কটল্যান্ডকে ৪৯ রানে পরাজিত করে ফাইনালে অগ্রসর হয়ে যায় এবং ২০১৮ আইসিসি মহিলা বিশ্ব টুয়েন্টি২০ প্রতিযোগিতায় এগিয়ে যায়। ফাইনাল খেলায় আয়ারল্যান্ডকে ২৫ রানে হারিয়ে বাংলাদেশ প্রতিযোগিতার শিরোপা জিতে নেয়। আয়ারল্যান্ডের ক্লার শিলিংটন প্রতিযোগিতার সেরা খেলোয়াড় নির্বাচিত হয়।
নিম্নোক্ত দলগুলো প্রতিযোগিতায় খেলার যোগ্যতা অর্জন করে।
২০১৮ জুনে, আইসিসি প্রতিযোগিতায় সংশ্লিষ্ট সকল কর্মকর্তা ও দলীয় খেলোয়াড়দের নাম ঘোষণা করে।
বাংলাদেশ স্কোয়াডে জান্নাতুল ফেরদৌস, লতা মন্ডল, মুর্শিদা খাতুন ও সুরাই আজমিনকে স্ট্যান্ডবাই হিসাবে রাখে।
২৩ মে ২০১৮, আইসিসি উক্ত বাছাই প্রতিযোগিতার সকল সূচী ঘোষণা করে।
 ২০১৮ বিশ্ব টুয়েন্টি২০ প্রযোগিতার যোগ্যতা অর্জন করেছে।
ইউনিসেক্স

ইউনিসেক্স এমন কোনও বিষয়কে বোঝায় যা যৌন-নির্দিষ্ট নয়, যে কোনও লিঙ্গের পক্ষে উপযুক্ত। লিঙ্গ-অন্ধত্ব বা লিঙ্গ নিরপেক্ষতার জন্য এটি অন্য শব্দও হতে পারে।
শব্দটি ১৯৬০ এর দশকে তৈরি হয়েছিল এবং মোটামুটি অনানুষ্ঠানিকভাবে ব্যবহৃত হয়েছিল। যদিও একত্রিত ফর্মটি ইউনি- ল্যাটিনের একরকম অর্থ নয় যার অর্থ এই শব্দটি একত্রিত ও সর্বজনীন যেমন শব্দগুলির দ্বারা প্রভাবিত হয়েছিল যেখানে ইউনি-উপসর্গটি ভাগ করে নেওয়া বোঝায়। এই অর্থে, এটি লিঙ্গদের দ্বারা ভাগ করা অর্থ হিসাবে দেখা যেতে পারে 3
হেয়ার স্টাইলিস্ট এবং বিউটি সেলুন যা পুরুষ এবং মহিলা উভয়েরই পরিবেশন করে তাদের প্রায়শই ইউনিসেক্স হিসাবে উল্লেখ করা হয়। এটি এমন অন্যান্য পরিষেবা এবং পণ্যগুলিরও সাধারণ যা ঐতিহ্যগতভাবে লিঙ্গের দ্বারা আলাদা করা হয়েছিল, যেমন পোশাকের দোকান বা সৌন্দর্য পণ্য পাবলিক টয়লেটগুলি সাধারণত যৌন পৃথকীকরণ হয় তবে যদি এটি না হয় তবে তাদের ইউনিজেক্স পাবলিক টয়লেট হিসাবে উল্লেখ করা হয়। ইউনিসেক্স পোশাকের মধ্যে টি-শার্টের মতো পোশাক রয়েছে; জিন্সের মতো কোনও ব্যক্তির লিঙ্গের উপর নির্ভর করে বিভিন্ন পোশাকের সংস্করণগুলি বিভিন্ন ফিটগুলির জন্য উপযুক্ত হতে পারে। সাঁতারু এবং বিভিন্ন লিঙ্গের অন্যদের দ্বারা একটি পুল, সৈকত বা অন্যান্য জল বা বিনোদনমূলক সুবিধার ভাগ করে নেওয়া সাধারণত মিশ্র স্নান হিসাবে পরিচিত। 'ম্যাটস' ইংল্যান্ডে ইরভিন সেলার দ্বারা নির্মিত প্রথম ইউনিসেক্স স্টোর ছিল। যখন কোনও স্কুল বিভিন্ন লিঙ্গের শিক্ষার্থীদের ভর্তি করে, তখন এটিকে সহশিক্ষক বা মিশ্র-লিঙ্গের স্কুল বলা যেতে পারে।
কাশী মিত্র শ্মশানঘাট

কাশী মিত্র শ্মশানঘাট হল কলকাতার বাগবাজার অঞ্চলে স্ট্র্যান্ড ব্যাংক রোডে অবস্থিত একটি শ্মশান। ১৯৩৯ সালে শ্রী শ্রী আনন্দমূর্ত্তি ওরফে প্রভাতরঞ্জন সরকার জ্যোৎস্নাপ্লাবিত শ্রাবণী পূর্ণিমার দিনে গঙ্গাতীরে কুখ্যাত কালী ডাকাত তথা কালীচরণ ব্যানার্জীকে প্রথম দীক্ষাদান করেন। সেই কালী ডাকাতই পরবর্তীকালে হয়েছিলেন মহাসাধক আচার্য কালিকানন্দ অবধূত।
স্বাধীন কুমার মন্ডল

স্বাধীন কুমার মন্ডল, ১৯৭৩ সালের ১৫ আগস্ট ভারতের পশ্চিমবঙ্গ রাজ্যে জন্মগ্রহণ করেন, তিনি ১৯৯৩ সালে কল্যাণী বিশ্ববিদ্যালয় থেকে রসায়নে অনার্স নিয়ে স্নাতক হন এবং ১৯৯৬ সালে একই বিশ্ববিদ্যালয় থেকে স্নাতকোত্তর ডিগ্রি অর্জন করেন। পরবর্তীকালে, তিনি শেঠারামপট্টু শেশায়ার কৃষ্ণমূর্তির নির্দেশে ইন্ডিয়ান ইনস্টিটিউট অফ সায়েন্সে ডক্টরেট গবেষণার জন্য নাম লেখেন এবং ২০০২ সালে পিএইচডি করার পরে তিনি আমেরিকাতে স্নাতকোত্তর পড়াশোনা করার জন্য আমেরিকায় চলে যান, ক্যালিফোর্নিয়া রিভারসাইড বিশ্ববিদ্যালয়ের রবার্ট সি হাডনের অধীনে (২০০২-২০০৬)। পরবর্তীতে, তিনি আলেকজান্ডার ভন হাম্বোল্ট ফেলোশিপ ধরে গ্যাটিনজেন বিশ্ববিদ্যালয়ের ( ২০০৬-২০০৭ ) হারবার্ট ডব্লু রোস্কির গবেষণাগারে কাজ করেন। মার্কিন যুক্তরাষ্ট্রে থাকার সময় তিনি কার্বন সলিউশন, ইনক ক্যালিফোর্নিয়ায় কাজ করেছিলেন এবং ভারতে ফিরে আসার পরে তিনি ইন্ডিয়ান ইনস্টিটিউট অফ সায়েন্স এডুকেশন অ্যান্ড রিসার্চ, কলকাতায় (আইআইএসইআর কলকাতা) যোগদান করেন, যেখানে তিনি অধ্যাপকের পদে অধিষ্ঠিত ছিলেন। আইআইএসইআর-এ, তিনি "স্বাধীন কে মন্ডলের সংবেদনশীল ল্যাব" নামে একটি পরীক্ষাগারের প্রধান হন, যেখানে তিনি বেশ কয়েকজন গবেষককে হোস্ট করেন।
মন্ডল তার গবেষণায় হাইড্রোমিনেশনের জন্য দ্বৈত অনুঘটক নকাশা করার বিষয়ে আলোকপাত করেছেন এবং বেশ কয়েকটি নিবন্ধ প্রকাশ করেছেন। [নোট 2] দ্বারা প্রস্তুত, বৈজ্ঞানিক প্রবন্ধ একটি অনলাইন সংগ্রহস্থলের তাদের ৮৫ টি তালিকাভুক্ত করেছে। বৈজ্ঞানিক ও শিল্প গবেষণা কাউন্সিল তাকে ২০১৮ সালে সর্বোচ্চ ভারতীয় বিজ্ঞান পুরস্কার শান্তি স্বরূপ ভাটনগর পুরস্কার দ্বারা সন্মানিত করে।
তিনি প্যালাডিয়াম, ইরিডিয়াম, প্ল্যাটিনাম, রোডিয়াম, রুথেনিয়ামের মতো কোনও ধাতুর ব্যবহার না করেই এমন একটি অণুঘটক প্রয়োগ করেছেন, যা একেবারে ধাতুর মতো আচরণ (অণুঘটকের জীবন চক্রে প্রথমে ইলেকট্রন ছাড়ে, পরে সেই ইলেকট্রনকে ফিরিয়ে নেয়) করে বাতাসের বিষকে ঘিরে ফেলতে সাহায্য করে। ফলে ওই ঘিরে ফেলার কাজ করতে গিয়ে ধাতুর মতো বাতাসে বিষের বোঝা ফের বাড়িয়ে দেয় না। তিনি যে পদার্থটি প্রয়োগ করেছেন, তাকে বলা হয় অরগ্যানিক হাইড্রোকার্বন। যার বৈজ্ঞানিক নাম- ‘ফেনালএনিল বেস মলিকিউল’।
বিজ্ঞান ও প্রযুক্তিতে শান্তি স্বরূপ ভাটনগর পুরস্কার

বিজ্ঞান ও প্রযুক্তিতে শান্তি স্বরূপ ভাটনগর পুরস্কার ( এসএসবি ) ভারতের একটি বিজ্ঞান পুরস্কার, যা বিজ্ঞান ও শিল্প গবেষণা পরিষদ (সিএসআইআর) দ্বারা জীববিজ্ঞান, রসায়ন, পরিবেশ বিজ্ঞান, প্রকৌশল গণিত, ওষুধ এবং পদার্থবিজ্ঞান সংক্রান্ত উল্লেখযোগ্য এবং অসামান্য গবেষণা, প্রয়োগ বা মৌলিক বিজ্ঞানের জন্য প্রতিবছর দেওয়া হয়। পুরস্কারটি বিজ্ঞান ও প্রযুক্তিতে অসামান্য ভারতীয় কাজকে (সিএসআইআর পুরস্কার কমিটির মতামত অনুসারে) স্বীকৃতি দেয়। এটি ভারতের বহু বিজ্ঞানের সর্বাধিক সম্মানজনক পুরস্কার। এই পুরস্কারটির নামকরণ করা হয়েছে বৈজ্ঞানিক ও শিল্প গবেষণা পরিষদের প্রতিষ্ঠাতা পরিচালক শান্তি স্বরূপ ভাটনগর মহাশয়ের নামে। এটি পুরস্কারটি সর্বপ্রথম ১৯৫৮ সালে প্রদান করা হয়।
৪৫ বছর বয়স পর্যন্ত বিজ্ঞান ও প্রযুক্তির যে কোনও ক্ষেত্রে গবেষণায় নিযুক্ত ভারতের যে কোনও নাগরিক পুরস্কারের জন্য যোগ্য। পুরস্কারটি এটি প্রদানের বছরের পূর্ববর্তী পাঁচ বছরের সময় ভারতে করা কাজের অবদানের ভিত্তিতে প্রদান করা হয়। পুরস্কারে একটি কৃতিত্বের স্বীকৃতিস্বরূপ মানপত্র, একটি ফলক এবং নগদ অর্থ টাকা প্রদান করা হয়। এছাড়াও, প্রাপকরাও ৬৫ বছর বয়স পর্যন্ত প্রতি মাসে ১৫,০০০ টাকা পেয়ে থাকেন।
প্রার্থীদের নাম প্রস্তাব করা হয় সিএসআইআর-এর পরিচালনা কমিটির সদস্য, বিশ্ববিদ্যালয় বা জাতীয় গুরুত্বের ইনস্টিটিউটের উপাচার্য এবং বিজ্ঞানের বিভিন্ন অনুষদের ডিন এবং প্রাক্তন পুরস্কারদাতাদের দ্বারা। প্রতিবছর গঠিত উপদেষ্টা কমিটি দ্বারা নির্বাচন করা হয় এবং প্রয়োজনীয়ভাবে সংশ্লিষ্ট শাখায় কমপক্ষে একজন প্রাক্তন ভাটনগর পুরস্কার প্রাপ্ত সহ কমপক্ষে ছয় বিশেষজ্ঞ অন্তর্ভুক্ত থাকে। সদস্যদের নির্বাচনের জন্য কমপক্ষে ২/৩ চুক্তি প্রয়োজন। যদি সমান যোগ্যতার কারণে দুই প্রার্থীকে একই ক্ষেত্রে সর্বসম্মতিক্রমে সুপারিশ করা হয় তবে উভয়কেই পুরস্কার দেওয়া হয়। 
পুরস্কারটি সাতটি শাখায় বিভক্ত, যথা:
প্রতিটি বিভাগে একাধিক বিজয়ী (সর্বোচ্চ ২ জন) থাকতে পারে। ২০০৮ পর্যন্ত পুরস্কারের নগদ অর্থ ছিল টাকা এবং ২০০৯ সালে টাকায় উন্নীত করা হয় 
প্রাপ্তদের নাম ঐতিহ্যগতভাবে প্রতি ২৬ সেপ্টেম্বর মহাপরিচালক দ্বারা ঘোষণা করা হয়, যা "সিএসআইআর"-এর প্রতিষ্ঠা দিবস। পুরস্কার বিতরণ করেন ভারতের প্রধানমন্ত্রী। পুরস্কার বিজয়ী সাধারণত পুরস্কারের ক্ষেত্রে একটি বক্তৃতা দিতে বাধ্য, সাধারণত তার কাজের শহর বাইরে।
চাঁচড়া জমিদার বাড়ি

চাঁচড়া জমিদার বাড়ি বাংলাদেশ এর যশোর জেলার যশোর সদর উপজেলায় অবস্থিত এক ঐতিহাসিক জমিদার বাড়ি। এই জমিদার বাড়িটিকে চাঁচড়া রাজবাড়িও বলা হয়ে থাকে। 
আনুমানিক ১৭০০ কিংবা ১৮০০ শতকে এই জমিদার বাড়িটি প্রতিষ্ঠিত হয়েছে। তবে জমিদার বংশ ও বাড়ির গোড়াপত্তনকারী সম্পর্কে কোনো তথ্য পাওয়া যায়নি। তবে এই জমিদার বংশের একজন জমিদার প্রতাপাদিত্যের কথা ইতিহাসে পাওয়া যায়। তিনি তার জমিদারী আমলে খুবই প্রভাবশালী একজন জমিদার ছিলেন। তার জমিদারী আমলে এই জমিদার বাড়ির বিভিন্ন স্থাপনাগুলি তৈরি করা হয়। বিশেষ করে মন্দিরগুলো।
জিও তেজ

জিও তেজ () হচ্ছে একটি পাকিস্তানি পরিশোধযোগ্য সংবাদের টেলিভিশন চ্যানেল যেটি ২০১৩ সালে জিও নেটওয়ার্কের অধীনে চালু করা হয়। এটি মূলত উর্দু ভাষায় সংবাদ পরিবেশন করে থাকে এবং চ্যানেলটির অনুষ্ঠানমালার প্রধান বৈশিস্ট্য হচ্ছে প্রতি ১৫ মিনিট অন্তর নতুন সংবাদের হালনাগাদ সহ সমন্বিত বিনোদন উপহার দিয়ে থাকে।
জিও তেজ উর্দু ভাষায় নির্মাণ করা প্রথম অ্যানিমেটেড সিরিজ বুরকা অ্যাভেঞ্জার সম্প্রচার করে যেটি পরবর্তীতে ইন্টারনেটে এবং টেলিভিশনে উভয়ই দ্রুত জনপ্রিয়তা লাভ করে। চ্যানেলটি ছোট গল্প, ব্রেকিং নিউজ, শিরোনাম এবং ডকুমেন্টারি সম্প্রচার করে সম্প্রচার করে থাকে। এটি জিও নেটওয়ার্কধীন ২০১৩ সালের অক্টোবরে বন্ধ হওয়া জিও ইংরেজির বদলী হিসেবে চালু করা হয়।
জিও তেজ ২০১৩ সালের মে মাসে স্কাই ডিজিটালের অধীনে যুক্তরাজ্যে চালু হয়েছিল।
তাইওয়ানের ইতিহাস

তাইওয়ান (; চীনা: 臺灣 বা 台灣, ফিনিন: "Táiwān", "থাইওয়ান্"), সরকারি নাম চীন প্রজাতন্ত্র (চীনা: 中華民國), পূর্ব এশিয়ার একটি দ্বীপরাষ্ট্র, যা তাইওয়ান প্রণালীর পূর্বে চীনা মূল ভুখণ্ডের দক্ষিণ-পূর্ব উপকূলে অবস্থিত। তাইওয়ান হচ্ছে ইউরেশীয় প্লেট ভূগঠনপ্রণালী দ্বারা গঠিত এবং ফিলিপিন্সের দক্ষিণে অবস্থিত। দ্বিতীয় বিশ্বযুদ্ধ শেষে দ্বীপটি চীনা প্রজাতন্ত্রের অধীনে আসে। এর পূর্বে প্রায় ৫০ বছর তাইওয়ান জাপান সাম্রাজ্যের একটি উপনিবেশ ছিল। সাধারণত প্রজাতন্ত্রী চীন-শাসিত এলাকা বোঝাতেও "তাইওয়ান" ব্যবহৃত হয়। প্রজাতন্ত্রী চীন সরকার প্রশান্ত মহাসাগরের তাইওয়ান মূল ভূখণ্ড-দ্বীপ, অর্কিড দ্বীপ, গ্রিন দ্বীপ শাসন করে থাকে। এছাড়াও তাইওয়ানের সরকার পিশকাদোরিশ (পর্তুগিজ: Pesdores, অর্থাৎ "মৎস্যজীবীগণ"), কিনমেন, ফুচিয়েন তীরবর্তী মাৎসু প্রভৃতি দ্বীপও শাসন করে। তাইওয়ান ও ফেংহু দ্বীপপুঞ্জগুলো (তাইপে ও কাওসিউং পৌরসভা বাদে) প্রজাতন্ত্রী চীনের "তাইওয়ান প্রদেশ" হিসেবে প্রশাসিত হয়।
তাইওয়ান দ্বীপের মূল ভূখণ্ড ফরমোজা (পর্তুগিজে উচ্চারণ: "ইলিয়া ফ়ুর্‌মোজ়া", অর্থাৎ "সুন্দরী দ্বীপ") নামেও পরিচিত যা পূর্ব এশিয়ার চীনা মূল-ভূখণ্ড তীরবর্তী অঞ্চল এবং জাপানের মূল-ভূখণ্ডের দক্ষিণ-পশ্চিমে অবস্থিত। জাপানের রিউকিউ দ্বীপপুঞ্জের ঠিক পশ্চিমেই তাইওয়ান দ্বীপের অবস্থান। এর পূর্বে প্রশান্ত মহাসাগর, দক্ষিণে দক্ষিণ চীন সাগর ও লুজন খাড়ি, পশ্চিমে তাইওয়ান খাড়ি এবং পূর্বে পূর্ব চীন সাগর অবস্থিত। দ্বীপটি ৩৯৪ কিলোমিটার (২৪৫ মাইল) দীর্ঘ এবং ১৪৪ কিলোমিটার (৮৯ মাইল) প্রশস্ত। এখানে কাড়া পর্বত ও ট্রপিকাল বন রয়েছে।
তাইওয়ানের মোট লোকসংখ্যা প্রায় ২ কোটি ৩০ লক্ষ। তন্মধ্যে হোকলো সম্প্রদায় সর্বাধিক এবং আরো আছে হাক্কা, প্রাচীন তাইওয়ানবাসী, চীনা তাইওয়ানবাসী, প্রবাসী তাইওয়ানবাসী প্রমূখ সম্প্রদায়। প্রধান ভাষা হচ্ছে ম্যান্ডারিন এবং উপভাষা সমূহ হচ্ছে তাইওয়ানি (মিননান উপভাষা), হাক্কা উপভাষা ইত্যাদি। উচ্চপ্রযুক্তি, উষ্ণমন্ডলীয় কৃষিজাতপণ্য প্রভৃতি রপ্তানি করে অজস্র বৈদেশিক মুদ্রা বিনিময় করে। ন্যানোপ্রযুক্তি, অপ্টো ইলেকট্রনিক, পর্যটন প্রমূখ শিল্প তাইওয়ানের উন্নয়নে সহায়ক।
রাশেদ মোশাররফ

রাশেদ মোশাররফ (–১০ নভেম্বর ২০১১) বাংলাদেশ আওয়ামী লীগের রাজনীতিবিদ। সাবেক ময়মনসিংহ-২ (ইসলামপুর উপজেলা নিয়ে গঠিত) বর্তমান জামালপুর -২ আসনের সাবেক সংসদ সদস্য হিসেবে দায়িত্ব পালন করেছেন। তিনি বাংলাদেশ কৃষক লীগের সভাপতি। এই আসন থেকে তিনি ১ম, ২য়, ৩য়, ৫ম ও ৭ম জাতীয় সংসদ নির্বাচনে নির্বাচিত সংসদ সদস্য। শেখ হাসিনার প্রথম মন্ত্রিসভার ভূমি প্রতিমন্ত্রীর দায়িত্ব পালন করেন তিনি।
রাশেদ মোশাররফ জামালপুর জেলার ইসলামপুর উপজেলা জন্মগ্রহণ করেন। তিনি মুক্তিযুদ্ধের ২ নং সেক্টরের কমান্ডার খালেদ মোশাররফের ভাই। 
১৯৭০ এর নির্বাচনে প্রাদেশিক পরিষদ সদস্য। তিনি ১৯৭৩ ও ১৯৭৯ সালে অনুষ্ঠিত জাতীয় সংসদ নির্বাচনে ময়মনসিংহ-২ জামালপুরের ইসলামপুর আসনের (বর্তমান জামালপুর -২) সংসদ সদস্য নির্বাচিত হন। ১৯৮৬, ১৯৯১ ও জুন ১৯৯৬ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন। শেখ হাসিনার প্রথম মন্ত্রিসভায় তিনি ভূমি প্রতিমন্ত্রীর দায়িত্ব পালন করেন। বাংলাদেশ কৃষক লীগের সাবেক সভাপতি তিনি। 
১০ নভেম্বর ২০১১ বৃহস্পতিবার ঢাকার স্কয়ার হাসপাতালে ৭৬ বছর বয়সে মৃত্যুবরণ করেন। তিনি স্ত্রী, তিন ছেলে ও এক কন্যা রেখে গেছেন। তার মৃত্যুতে গভীর শোক প্রকাশ করেন প্রধানমন্ত্রী শেখ হাসিনা।
ব্রাহ্মণবাড়িয়া সদর থানা

ব্রাহ্মণবাড়িয়া সদর থানা বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি থানা।
ব্রাহ্মণবাড়িয়া সদর উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন।
ব্রাহ্মণবাড়িয়া পৌরসভা

ব্রাহ্মণবাড়িয়া পৌরসভা বাংলাদেশের ব্রাহ্মণবাড়িয়া জেলার অন্তর্গত একটি পৌরসভা।
ব্রাহ্মণবাড়িয়া পৌরসভার আয়তন ৪,৩৪৩ একর (১৭.৫৮ বর্গ কিলোমিটার)।
২০১১ সালের আদমশুমারি অনুসারে ব্রাহ্মণবাড়িয়া পৌরসভার মোট জনসংখ্যা ১,৭২,০১৭ জন। এর মধ্যে পুরুষ ৮৫,৩২৩ জন এবং মহিলা ৮৬,৬৯৪ জন। মোট পরিবার ৩৩,৫১৭টি। জনসংখ্যার ঘনত্ব প্রতি বর্গ কিলোমিটারে ৯,৭৮৫ জন।
ব্রাহ্মণবাড়িয়া সদর উপজেলার মধ্যাংশে ব্রাহ্মণবাড়িয়া পৌরসভার অবস্থান। এ পৌরসভার পশ্চিমে নাটাই দক্ষিণ ইউনিয়ন ও নাটাই উত্তর ইউনিয়ন, উত্তরে নাটাই উত্তর ইউনিয়ন ও সুহিলপুর ইউনিয়ন, পূর্বে সুহিলপুর ইউনিয়ন, দক্ষিণ-পূর্বে মাছিহাতা ইউনিয়ন, দক্ষিণে রামরাইল ইউনিয়ন এবং দক্ষিণ-পশ্চিমে তিতাস নদী ও নবীনগর উপজেলার নাটঘর ইউনিয়ন অবস্থিত।
১৮৫৮ সালের ২ আগষ্ট ব্রিটিশ পালামেন্ট কর্তৃক ভারত উপমহাদেশে ‘‘সুশান আইন’’ প্রবর্তনের মাধ্যমে ইষ্ট ইন্ডিয়া কোম্পানির শত বছরের শাসন ব্যবস্থার অবসানের পর উপমহাদেশের রাষ্ট্র ক্ষমতা ব্রিটিশের উপর ন্যাস্ত হলে ১৮৬০খ্রীঃ থেকে ১৮৬৮ খ্রীঃ পর্যন্ত বাংলায় মিউনিসিপ্যালটি প্রতিষ্ঠা শুরু হয়। সে সময় ১৯৬৮ সালে প্রতিষ্ঠিত হয় ব্রাহ্মণবাড়িয়া মিউনিসিপ্যালটি। প্রতিষ্ঠাকালীন ১২ সদস্যের একটি বোর্ডের উপর এর পরিচালনার ভার ছিল। মুক্তিযুদ্ধের মাধ্যমে স্বাধীনতা লাভের পর ১৯৭২ সালে ব্রাহ্মণবাড়িয়া মিউনিসিপ্যালটির পরিবতে ব্রাহ্মণবাড়িয়া পৌরসভার নামকরণ করা হয়। ১৯৬৮ থেকে ১৯৭৩ এর ৬ মে পর্যন্ত পর্যায়ক্রমে মহকুমা প্রশাসকগণই পদাধিকার বলে চেয়ারম্যান এবং কমিশনারদের মধ্য থেকে ভাইস চেয়ারম্যান বা ভারপ্রাপ্ত চেয়ারম্যান হিসেবে অনেকেই দায়িত্বপালন করেছেন। ১৯৭৩ সালে ৬ মে প্রথম নির্বাচিত চেয়ারম্যান হিসেবে মরহুম মাহবুবুল হুদা এবং ভাইস চেয়ারম্যান মুসলিম মিয়া দায়িত্বভার গ্রহণ করেন। ২০০৮ সালে ১৪ মে তত্ত্বাবধায়ক সরকার এক আদেশ বলে চেয়াম্যানের পরিবর্তে পৌরসভায় মেয়র পদ সৃষ্টি করেন এবং বর্তমান মেয়র মোঃ হেলাল উদ্দিন হচ্ছে প্রথম নির্বাচিত মেয়র। তিনি ১৯৯৯ সালের নির্বাচনে এ পৌরসভার চেয়ারম্যান পদে নির্বাচিত হয়েছিলেন। বর্তমানে ১২টি ওয়ার্ডে ১২ জন কাউন্সিলর এবং ৪ টি সংরক্ষিত আসনে ৪জন নির্বাচিত মহিলা কাউন্সিলর হিসেবে পৌরপরিষদের দায়িত্বপালন করেছেন। ব্রাহ্মণবাড়িয়া মিউনিসিপ্যালটি সাড়ে পাঁচ বর্গমাইল নিয়ে যাত্রা শুরু করে। তখন এর লোকসংখ্যা ছিল ১৯,৯১৫ জন। বর্তমানে এর আয়তন ১৮ বর্গকিলোমিটার এবং লোকসংখ্যা প্রায় ১ লক্ষ ৮৫ হাজার।
ব্রাহ্মণবাড়িয়া পৌরসভা একটি 'ক' শ্রেণীর পৌরসভা। এ পৌরসভার প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ। এ পৌরসভায় ১২টি ওয়ার্ড রয়েছে। ওয়ার্ডভিত্তিক এ পৌরসভার এলাকাসমূহ হল:
২০১১ সালের আদমশুমারি অনুযায়ী ব্রাহ্মণবাড়িয়া পৌরসভার সাক্ষরতার হার ৬৬%।
জামিয়া ইসলামিয়া ইউনুছিয়া, ব্রাহ্মণবাড়িয়া
অন্নদা সরকারি উচ্চ বিদ্যালয়, ব্রাহ্মণবাড়িয়া
গভঃ মডেল গার্লস হাই স্কুল, ব্রাহ্মণবাড়িয়া
ব্রাহ্মণবাড়িয়া সরকারি কলেজ, ব্রাহ্মণবাড়িয়া
আগ টিভি

আগ টিভি ( "lit." আগুন) ইন্ডিপেনডেন্ট মিডিয়া কর্পোরেশনের মালিকানাধীন পাকিস্তানের একটি যুব বিনোদনমূলক চ্যানেল। ২০০৬ সালে জিও টেলিভিশন নেটওয়ার্কের অধীনে পাকিস্তানের রেকর্ড লেবেল কোম্পানী ফায়ার রেকর্ড এর সহযোগী প্রতিষ্ঠান হিসেবে চ্যানেলটি চালু করা হয়। পাকিস্তানি সংগীত শিল্পের মধ্যে উল্লেখযোগ্য শিল্পীরা ফায়ার রেকর্ডস এর সাথে সম্পৃক্ত ছিলেন। ২০১৩ সালে, আগ টিভি যুক্তরাজ্য ও আয়ারল্যান্ডে সম্প্রচার বন্ধ করে দেওয়া হয় এবং এর বদলী চ্যানেল হিসেবে তেজ টিভির সম্প্রচার শুরু করা হয়। বর্তমানে এটি শুধুমাত্র যুক্তরাষ্ট্রে সম্প্রচারিত হচ্ছে।
আগ টিভির ডিজাইন এবং অ্যানিমেশন রেড টিম কর্তৃক পরিচালিত হয়।
মজলিশপুর ইউনিয়ন

মজলিশপুর বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।
মজলিশপুর ইউনিয়নের আয়তন ৭,৫৪৭ একর (৩০.৫৪ বর্গ কিলোমিটার)।
২০১১ সালের আদমশুমারি অনুযায়ী মজলিশপুর ইউনিয়নের মোট জনসংখ্যা ২৮,৮৪৭ জন। এর মধ্যে পুরুষ ১৩,৯৩৩ জন এবং মহিলা ১৪,৯১৪ জন। মোট পরিবার ৫,০৫৯টি। জনসংখ্যার ঘনত্ব প্রতি বর্গ কিলোমিটারে প্রায় ৯৪৫ জন।
মজলিশপুর ইউনিয়ন পূর্বে সুহিলপুর উত্তর ইউনিয়ন নামে পরিচিত ছিল।
ব্রাহ্মণবাড়িয়া সদর উপজেলার উত্তর-পূর্বাংশে মজলিশপুর ইউনিয়নের অবস্থান। এ ইউনিয়নের পশ্চিমে বুধল ইউনিয়ন ও সুহিলপুর ইউনিয়ন, দক্ষিণে সুহিলপুর ইউনিয়ন ও বিজয়নগর উপজেলার পত্তন ইউনিয়ন, পূর্বে সরাইল উপজেলার শাহবাজপুর ইউনিয়ন, উত্তরে সরাইল উপজেলার নোয়াগাঁও ইউনিয়ন এবং উত্তর-পশ্চিমে সরাইল উপজেলার সরাইল সদর ইউনিয়ন অবস্থিত।
মজলিশপুর ইউনিয়ন ব্রাহ্মণবাড়িয়া সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
ওয়ার্ড ভিত্তিক গ্রাম সমূহ
নিশ্চিন্ত পুর
মৈন্দ
ফতেপুর
খরমপুর
জাফরগঞ্জ
মজলিশপুর
চানপুর
আনন্দপুর
শ্যামপুর
বড়বাকাইল
ছোটবাকাইল
মধ্যমপুর
দারমা
২০১১ সালের আদমশুমারি অনুযায়ী মজলিশপুর ইউনিয়নের সাক্ষরতার হার ৩৯.৮%।
আপনি চাইলে ফারি রোড ব্যবহার করেও এক জায়গা থেকে অন্য জায়গায় যেতে পারবেন মজলিশপুর ইউনিয়নের। 
এই ইউনিয়নের বিশেষ সুবিধা হল আপনি নৌকা ব্যবহার করে ব্রাহ্মণবাড়িয়া যেতে পারেন। নৌপথে আপনি সব জায়গায় নৌপথের রাস্তা যেখানে যেখানে আছে সেখানে যেতে পারবেন।
এআরওয়াই ডিজিটাল নেটওয়ার্ক

এআরওয়াই ডিজিটাল নেটওয়ার্ক () এআরওয়াই গ্রুপের একটি সহায়ক প্রতিষ্ঠান। এআরওয়াই গ্রুপ অব কোম্পানীর মালিকানাধীন দুবাই ভিত্তিক একটি হোল্ডিং সংস্থা যেটি একজন পাকিস্তানি ব্যবসায়ী হাজী আবদুল রাজ্জাক ইয়াকুব কর্তৃক প্রতিষ্ঠিত করা হয়।
এআরওয়াই ডিজিটাল নেটওয়ার্ক এর নিম্নোক্ত চ্যানেলগুলি রয়েছে:
এআরওয়াই স্পোর্টস
রিং লার্ডনার

রিংগোল্ড উইলমার "রিং" লার্ডনার (; ৫ মার্চ ১৮৮৫ - ২৫ সেপ্টেম্বর ১৯৩৩) ছিলেন একজন মার্কিন ক্রীড়া কলামিস্ট ও ছোটগল্পকার। তিনি ক্রীড়া, বিবাহ ও মঞ্চ নিয়ে তার ব্যঙ্গধর্মী লেখনীর জন্য সর্বাধিক প্রসিদ্ধ। তার সমকালীন আর্নেস্ট হেমিংওয়ে, ভার্জিনিয়া উল্‌ফ, ও এফ. স্কট ফিট্‌জেরাল্ড তার লেখনীর ব্যাপক প্রশংসা করতেন।
লার্ডনার ক্রীড়া কলামিস্ট হিসেবে তার কর্মজীবন শুরু করেন। তিনি ১৯০৫ সালে "সাউথ বেন্ড টাইমস" সংবাদপত্রে যোগদান করেন। ১৯০৭ সালে তিনি শিকাগো শহরে "ইন্টার-ওশান"-এ চাকরিতে যোগ দেন। এক বছরের মধ্যে তিনি এই চাকরি ছেড়ে "শিকাগো এক্‌জামিনার" ও পরে "দ্য ট্রিবিউন"-এ যোগ দেন। দুই বছর পর লার্ডনার সেন্ট লুইস শহরে চলে যান এবং "স্পোর্টিং নিউজ"-এর জন্য হাস্যরসাত্মক বেসবল কলাম "পুলম্যান পাস্টটাইমস" লিখতেন। তার কিছু কাজ পরবর্তীতে তার "ইউ নো মি অ্যাল" বইয়ের ভিত্তি হিসেবে কাজ করে। তিন মাসের মধ্যে তিনি "বোস্টন আমেরিকান"-এ যোগ দেন।
লার্ডনার ১৯১১ সালে ইন্ডিয়ানার গোশেনের এলিস অ্যাবটের সাথে বিবাহবন্ধনে আবদ্ধ হন। তাদের চার পুত্র - জন, জেমস, রিং জুনিয়র, ও ডেভিড লার্ডনার। জন ছিলেন একজন গণমাধ্যম ব্যক্তিত্ব, ক্রীড়া কলামিস্ট, ও ম্যাগাজিন লেখক। জেমস লার্ডনারও গণমাধ্যম ব্যক্তিত্ব ছিলেন, যিনি স্পেনের গৃহযুদ্ধে মারা যান। রিং লার্ডনার জুনিয়র ছিলেন একজন চিত্রনাট্যকার। তিনি দ্বিতীয় বিশ্বযুদ্ধ পরবর্তী হলিউডের কালোতালিকায় অন্তর্ভুক্ত দশজনের একজন ছিলেন। ডেভিড লার্ডনার "দ্য নিউ ইয়র্কার"-এ সাধারণ প্রতিবেদক ও যুদ্ধ প্রতিবেদক হিসেবে কাজ করতেন। তিনি ১৯৪৪ সালের ১৯শে অক্টোবর জার্মানির আচেনের নিকটবর্তী এক স্থানে স্থলমাইন বিস্ফোরণে নিহত হন।
লার্ডনার যক্ষ্মা থেকে উদ্ভূত হৃদরোগের জটিলতায় ১৯৩৩ সালের ২৫শে সেপ্টেম্বর ৪৮ বছর বয়সে নিউ ইয়র্কের ইস্ট হ্যামটনে মৃত্যুবরণ করেন।
রী সিংম্যান

সিংম্যান রী (, ২৬ মার্চ ১৮৭৫ - ১৯ জুলাই ১৯৬৫) ছিলেন একজন দক্ষিণ কোরিয়া এন রাজনীতিবিদ যিনি ১৯৪৮ থেকে ১৯৬০ সাল পর্যন্ত প্রথম দক্ষিণ কোরিয়ার রাষ্ট্রপতি হিসাবে দায়িত্ব পালন করেছিলেন।
কনক কর্মকার

কনক কর্মকার বাংলাদেশের সর্বোচ্চ গিনেস ওয়ার্ল্ড রেকর্ডধারী। তিনি একজন ফ্রিস্টাইল ফুটবল খেলোয়াড়। ফুটবল এর উপর তিনি অনেকগুলো বিশ্ব রেকর্ড করেছেন। তিনি ১ম বাংলাদেশী হিসেবে ১ বছরে ১০টি বিশ্ব রেকর্ড করেছেন। তিনি বাংলাদেশ ফুটবল ফেডারেশন কর্তৃক স্বীকৃত একজন ফ্রিস্টাইল ফুটবল খেলোয়াড়। 
কনক ১৯৯৯ সালের ৭ আগস্ট কুমিল্লার দৌলতপুর গ্রামে জন্মগ্রহণ করেন। কনকের বাবা বাবুল কর্মকার ও মা শিল্পী কর্মকার। তিনি তার জীবনের প্রথম ৬ বছর নিজ গ্রামে কাটান এরপর ভালো পড়াশোনার উদ্দেশ্যে চলে আসেন তার মামার বাড়ি নোয়াখালীতে। ২০১০ সালে চৌমুহনী সরকারি প্রাথমিক বিদ্যালয় থেকে তিনি প্রাথমিক শিক্ষা সমাপনী পরিক্ষায় পাশ করেন এবং ২০১৬ সালে বেগমগঞ্জ সরকারি পাইলট উচ্চ বিদ্যালয় থেকে মাধ্যমিক এবং ফেনী পলিটেকনিক ইনস্টিটিউট এর পাওয়ার ডিপার্টমেন্ট থেকে ২০২১ সালে মাধ্যমিক পাশ করেন।বর্তমানে তিনি ড্যাফোডিল ইন্টারন্যাশনাল ইউনিভার্সিটিইলেকট্রিক অ্যান্ড ইলেকট্রনিকস ইঞ্জিনিয়ারিং বিভাগের শিক্ষার্থী হিসেবে অধ্যয়নরত আছেন।
ছোটবেলা থেকে কনক প্রচুর খেলাধুলা করতেন।তিনি ফুটবল খুব ভালো খেলতেন। ২০১৮ সালের ৯ জানুয়ারি ফুটবল ফ্রিস্টাইল এর সাথে পরিচিত হয় এবং নিজেকে ফুটবল ফ্রিস্টাইলার হিসেবে তৈরি করতে থাকে। ফুটবল ফ্রিস্টাইল সহ অন্যান্য রেকর্ড মিলিয়ে তার এখন পর্যন্ত ১৫টি বিশ্ব রেকর্ড রয়েছে এবং তার স্বপ্ন সে আগামী ৫ বছরে ১০০টি গিনেস রেকর্ডের মালিক হতে চায়।
সুলতান মাহমুদ বাবু

সুলতান মাহমুদ বাবু বাংলাদেশ জাতীয়তাবাদী দলের রাজনীতিবিদ। তিনি জামালপুর-২ (ইসলামপুর উপজেলা) আসন থেকে ২বার জাতীয় নির্বাচিত সংসদ। ফেব্রুয়ারি ১৯৯৬ ও ২০০১ সালের নির্বাচনে বিএনপি থেকে সংসদ সদস্য নির্বাচিত হয়েছিলেন।
সুলতান মাহমুদ বাবু জামালপুর জেলার ইসলামপুর উপজেলা জন্মগ্রহণ করেন।
সুলতান মাহমুদ বাবু বাংলাদেশ জাতীয়তাবাদী দলের রাজনীতিবিদ। ১৯৯১ সাল থেকে মোট পাঁচটি জাতীয় সংসদ নির্বাচনে জামালপুর-২ (ইসলামপুর উপজেলা) আসনে বিএনপির হয়ে নির্বাচনে অংশগ্রহণ করে ফেব্রুয়ারি ১৯৯৬ ও ২০০১ সালের নির্বাচনে বিএনপি থেকে সংসদ সদস্য নির্বাচিত হয়েছিলেন। তিনি অষ্টম জাতীয় সংসদে গৃহায়ন ও গণপূর্ত মন্ত্রণালয় সম্পর্কিত স্থায়ী কমিটির সভাপতির দায়িত্ব পালন করে ছিলেন।
রিং লার্ডনার জুনিয়র

রিংগোল্ড উইলমার "রিং" লার্ডনার জুনিয়র (; ১৯ আগস্ট ১৯১৫ - ৩১ অক্টোবর ২০০০) ছিলেন একজন মার্কিন সাংবাদিক ও চিত্রনাট্যকার। তিনি "ওম্যান অব দ্য ইয়ার" (১৯৪২) চলচ্চিত্রের চিত্রনাট্য রচনার জন্য মাইকেল ক্যানিনের সাথে যৌথভাবে শ্রেষ্ঠ মৌলিক চিত্রনাট্য বিভাগে একাডেমি পুরস্কার এবং "ম্যাশ" (১৯৭০) চলচ্চিত্রের চিত্রনাট্য রচনার জন্য শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার লাভ করেন। তিনি ১৯৪০-এর দশকের শেষভাগে ও ১৯৫০-এর দশকের রেড স্কেয়ার চলাকালীন হলিউড চলচ্চিত্র স্টুডিও কর্তৃক কালোতালিকাভুক্ত হন।
লার্ডনার জুনিয়র ১৯১৫ সালের ১৯শে আগস্ট ইলিনয় অঙ্গরাজ্যের শিকাগো শহরে জন্মগ্রহণ করেন। তার পিতা রিং লার্ডনার ছিলেন একজন সাংবাদিক ও কলামিস্ট এবং মাতা এলিস অ্যাবট। চার ভাইয়ের মধ্যে তিনি তৃতীয়, তার বাকি তিন ভাই হলেন জন, জেমস ও ডেভিড লার্ডনার। তিনি অ্যান্ডোভারের ফিলিপস একাডেমি ও পরে প্রিন্সটন বিশ্ববিদ্যালয়ে পড়াশোনা করেন। তিনি মস্কো বিশ্ববিদ্যালয়ের অ্যাংলো-আমেরিকান ইনস্টিটিউটেও ভর্তি হয়েছিলেন। নিউ ইয়র্কে ফিরে এসে তিনি ১৯৩৫ সালে "ডেইলি মিরর"-এ অল্প কিছুদিন কাজ করার পর ডেভিড ও. সেলৎসনিকের নতুন চলচ্চিত্র কোম্পানিতে প্রচারণা পরিচালক হিসেবে যোগ দেন। ১৯৩৭ সালে তিনি মার্কিন যুক্তরাষ্ট্র কমিউনিস্ট পার্টিতে যোগ দেন।
লার্ডনার জুনিয়র শুরুতে প্রচারণাকর্মী ও পাণ্ডুলিপি সমন্বয়ক হিসেবে হলিউডে কাজ করেন এবং পরে তার নিজের লেখনী শুরু করেন। তিনি "ওম্যান অব দ্য ইয়ার" (১৯৪২) চলচ্চিত্রের চিত্রনাট্য রচনার জন্য মাইকেল ক্যানিনের সাথে যৌথভাবে শ্রেষ্ঠ মৌলিক চিত্রনাট্য বিভাগে একাডেমি পুরস্কার লাভ করেন। তার অন্যান্য উল্লেখযোগ্য পাণ্ডুলিপি হল "লরা" (১৯৪৪), "ব্রাদারহুড অব ম্যান" (১৯৪৬), "ফরেভার অ্যাম্বার" (১৯৪৭) এবং "ম্যাশ" (১৯৭০)। শেষোক্ত চলচ্চিত্রের চিত্রনাট্য রচনার জন্য শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার লাভ করেন।
বিমানচালনার ইতিহাস

বিমানের ইতিহাস দু'হাজার বছরেরও বেশি সময় ধরে প্রসারিত, যেমন বিমানের প্রথম রূপ যেমন ঘুড়ি এবং টাওয়ার জাম্পে চালিত প্রচেষ্টা, চালিত, ভারী-এয়ার-এয়ার জেটগুলি দ্বারা সুপারসনিক এবং হাইপারসোনিক ফ্লাইটে পৌঁছানো।
চীনে ঘুড়ি উড়ন্ত খ্রিস্টপূর্ব কয়েকশো বছর পূর্বে এবং ধীরে ধীরে সারা বিশ্বে ছড়িয়ে পড়ে। এটি মানবসৃষ্ট ফ্লাইটের প্রথম উদাহরণ বলে মনে করা হয়।
লিওনার্দো দা ভিঞ্চির পঞ্চদশ শতাব্দীর স্বপ্নের উড়ানের স্বপ্নটি বেশ কয়েকটি যৌক্তিক তবে অবৈজ্ঞানিক নকশায় প্রকাশ পেয়েছিল, যদিও সেগুলির মধ্যে কোনও নির্মাণের চেষ্টা করেনি।
অষ্টাদশ শতাব্দীতে হাইড্রোজেন গ্যাসের আবিষ্কার হাইড্রোজেন বেলুনের আবিষ্কারের সূচনা করেছিল, প্রায় একই সময়ে মন্টগল্ফিয়ার ভাইয়েরা হট-এয়ার বেলুনটি পুনরায় আবিষ্কার করেন এবং মানবিক উড়ান শুরু করেছিলেন। একই সময়কালে পদার্থবিজ্ঞানীদের দ্বারা যান্ত্রিক বিভিন্ন তত্ত্ব, বিশেষত তরল গতিবিদ্যা এবং নিউটনের গতির বিধিগুলি আধুনিক বায়ুবিদ্যার ভিত্তির দিকে পরিচালিত করে, বিশেষত স্যার জর্জ কেলে রচনা করেছিলেন।
ফ্রি-ফ্লাইং এবং টিচারড উভয়ই বেলুনগুলি ১৮ শতকের শেষের দিকে থেকে ফরাসী সরকার বিপ্লবের সময় বেলুন সংস্থাগুলি প্রতিষ্ঠা করে সামরিক উদ্দেশ্যে ব্যবহৃত হতে শুরু করেছিল। 
এ্যাভিয়েশন শব্দটি, ল্যাটিন এভিস "পাখি" এর প্রত্যয়-ক্রিয়া যার অর্থ ক্রিয়া বা অগ্রগতির কান্ডের পদক্ষেপের ক্রিয়া বিশেষ্য ছিল ১৮৭৩ সালে ফরাসী অগ্রগামী গুইলুম জোসেফ গ্যাব্রিয়েল দে লা ল্যান্ডেল (১৮১২-১৮৮৬) "এভিয়েশন বা নেভিগেশন আরিয়ান সান ব্যালনস" -এ তৈরি করেছিলেন "।
গ্লাইডারগুলির সাথে পরীক্ষাগুলি এয়ার-এয়ারের চেয়ে ভারী নৈপুণ্যের ভিত্তি তৈরি করেছিল এবং বিশ শতকের গোড়ার দিকে ইঞ্জিন প্রযুক্তি এবং বায়ুচৈতন্যের ক্ষেত্রে অগ্রগতি প্রথমবারের জন্য নিয়ন্ত্রিত, চালিত বিমান সম্ভব হয়েছিল। এর বৈশিষ্ট্যযুক্ত লেজযুক্ত আধুনিক বিমানটি ১৯০৯ সালে প্রতিষ্ঠিত হয়েছিল এবং তখন থেকে বিমানের ইতিহাস আরও বেশি শক্তিশালী ইঞ্জিনগুলির বিকাশে বাঁধা হয়ে দাঁড়ায়।
বাতাসের প্রথম দুর্দান্ত জাহাজগুলি ছিল ফারদিনানড ফন জেপেলিনের নেতৃত্বাধীন অনমনীয় দুর্বল বেলুনগুলি, যা শীঘ্রই এয়ারশপের সমার্থক হয়ে ওঠে এবং ১৯৩০ এর দশক অবধি দীর্ঘ-দূরত্বে বিমানের প্রাধান্য পায়, যখন বড় বড় উড়ন্ত নৌকাগুলি জনপ্রিয় হয়। দ্বিতীয় বিশ্বযুদ্ধের পরে, উড়ন্ত নৌকাগুলি তাদের পালা স্থল বিমান দ্বারা প্রতিস্থাপিত হয়েছিল এবং নতুন এবং প্রচুর শক্তিশালী জেট ইঞ্জিন বিমান ভ্রমণ এবং সামরিক বিমান উভয় ক্ষেত্রেই বিপ্লব ঘটিয়েছিল।
বিশ শতকের শেষভাগে ডিজিটাল ইলেক্ট্রনিক্সের উদ্ভবের ফলে উড়ানের উপকরণ এবং "ফ্লাই-বাই-ওয়্যার" সিস্টেমগুলিতে দুর্দান্ত অগ্রগতি ঘটে। একবিংশ শতাব্দীতে সামরিক, বেসামরিক এবং অবসর সময়ে ব্যবহারের জন্য পাইলটলেস ড্রোনগুলির বৃহত আকারে ব্যবহার দেখা গেছে। ডিজিটাল নিয়ন্ত্রণের সাহায্যে উড়ন্ত ডানাগুলির মতো সহজাতভাবে অস্থির বিমানগুলি সম্ভব হয়েছিল।
বুধল ইউনিয়ন

বুধল বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।
বুধল ইউনিয়নের আয়তন ২,১৭৬ একর (৮.৮১ বর্গ কিলোমিটার)।
২০১১ সালের আদমশুমারি অনুযায়ী বুধল ইউনিয়নের মোট জনসংখ্যা ২৫,৫১৫ জন। এর মধ্যে পুরুষ ১৩,২২৩ জন এবং মহিলা ১২,২৯২ জন। মোট পরিবার ৪,৩৫৭টি। জনসংখ্যার ঘনত্ব প্রতি বর্গ কিলোমিটারে প্রায় ২,৮৯৭ জন।
ব্রাহ্মণবাড়িয়া সদর উপজেলার উত্তরাংশে বুধল ইউনিয়নের অবস্থান। এ ইউনিয়নের পূর্বে মজলিশপুর ইউনিয়ন, দক্ষিণে সুহিলপুর ইউনিয়ন, পশ্চিমে তালশহর পূর্ব ইউনিয়ন ও সরাইল উপজেলার পানিশ্বর ইউনিয়ন এবং উত্তরে সরাইল উপজেলার সরাইল সদর ইউনিয়ন অবস্থিত।
বুধল ইউনিয়ন ব্রাহ্মণবাড়িয়া সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
এই ইউনিয়নের অন্তর্ভুক্ত গ্রামগুলো হলো– বুধল, মালিহাতা, ছাতিয়াইন, সিরাজনগর, নন্দনপুর সুতিয়ারা, চান্দিয়ারা, খাঁটিহাতা, বেতবাড়িয়া।
২০১১ সালের আদমশুমারি অনুযায়ী বুধল ইউনিয়নের সাক্ষরতার হার ৩৮.৬%।
সিএনজি, অটোরিক্সা, রিক্সা, বিভাটেক ইত্যাদি
বারিধারা স্কলার্স ইনস্টিটিউশন

বারিধারা স্কলার্স ইনস্টিটিউশন (যা বিএসআই নামে পরিচিত) বারিধারা ডিওএইচএসে অবস্থিত এ প্রতিষ্ঠানটি ১ জানুয়ারী ২০০১ সালে প্রতিষ্ঠিত হয়ে। স্কুলটি ঢাকা সেনানিবাস বোর্ডের অধীনে পরিচালিত হয়ে থাকে।
সুহিলপুর ইউনিয়ন, ব্রাহ্মণবাড়িয়া সদর

সুহিলপুর বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।
সুহিলপুর ইউনিয়নের আয়তন ৭,৬৫২ একর (৩০.৯৭ বর্গ কিলোমিটার)।
২০১১ সালের আদমশুমারি অনুযায়ী সুহিলপুর ইউনিয়নের মোট জনসংখ্যা ৪২,৪৫২ জন। এর মধ্যে পুরুষ ২১,১৭৪ জন এবং মহিলা ২১,২৭৮ জন। মোট পরিবার ৭,৫২৮টি। জনসংখ্যার ঘনত্ব প্রতি বর্গ কিলোমিটারে প্রায় ১,৩৭১ জন।
সুহিলপুর ইউনিয়ন পূর্বে সুহিলপুর দক্ষিণ ইউনিয়ন নামে পরিচিত ছিল।
ব্রাহ্মণবাড়িয়া সদর উপজেলার উত্তর-মধ্যাংশে সুহিলপুর ইউনিয়নের অবস্থান। এ ইউনিয়নের দক্ষিণে মাছিহাতা ইউনিয়ন ও ব্রাহ্মণবাড়িয়া পৌরসভা; পশ্চিমে ব্রাহ্মণবাড়িয়া পৌরসভা, নাটাই উত্তর ইউনিয়ন ও তালশহর পূর্ব ইউনিয়ন; উত্তরে বুধল ইউনিয়ন এবং পূর্বে মজলিশপুর ইউনিয়ন ও বিজয়নগর উপজেলার পত্তন ইউনিয়ন অবস্থিত।
সুহিলপুর ইউনিয়ন ব্রাহ্মণবাড়িয়া সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
২০১১ সালের আদমশুমারি অনুযায়ী সুহিলপুর ইউনিয়নের সাক্ষরতার হার ৪৪.৭%।
সুহিলপুর বাজারের পূর্বদিকে খলাপাড়া তিতাস নদী
হলাপাড়া তিতাস নদীর পাড় ঘেসে অবস্থিত জিল্লুর রহমান পার্ক,
মরহুম জিল্লুর রহমান , সাবেক চেয়ারম্যান
মরহুম হুমায়ন কবির খান, সাবেক চেয়ারম্যান
জনাব আজিজুর রহমান লিটন, সাবেক চেয়ারম্যান 
জনাব আজাদ হাজারী আঙ্গুর, সাবেক চেয়ারম্যান 
মোঃ জয়নাল আবেদীন , সাবেক মেম্বার 
জনাব আলহাজ্ব আব্দুর রশিদ ভূঞা, বর্তমান চেয়ারম্যান